**ROMANIA**

 **JUDETUL CALARASI**

 **COMUNA ALEXANDRU ODOBESCU**

 **CONSILIUL LOCAL**

**H O T A R A R E**

**privind aprobarea scoaterii creanțelor debitorilor persoane fizice declarați în stare de**

**insolvabilitate din evidența curentă a Primăriei comunei Alexandru Odobescu și trecerea lor într-o**

**evidență separată, conform prevederilor privind Codul de**

**Procedură Fiscală**

Consiliul local al comunei Alexandru Odobescu, județul Călărași

**Având in vedere :**

- Prevederile art. 27, alin. (2), art. 218, art. 265, art. 266 din Legea Nr. 207/2015 privind Codul de procedură fiscală, republicată, cu modificările și completările ulterioare;

- Prevederile O.M.F.P. Nr. 447/2007 pentru aprobarea Procedurii privind declararea stării de insolvabilitate a debitorilor persoane fizice sau juridice, conform prevederilor art. 172din Ordonanța Guvernului nr. 92/2003 privind Codul de procedură fiscală, republicată, cu modificările și completările ulterioare;

- Referatul de aprobare al primarului comunei Alexandru Odobescu înregistrat cu Nr. 4910/28.11.2023;

- Avizul favorabil al Comisiei de specialitate a Consiliului Local al comunei Alexandru Odobescu,

Comisia pentru programe de dezvoltare, economico-social, buget-finanțe, agricultura, protecția mediului, servicii si comerț;

- Raportul de specialitate înregistrat cu Nr. 4962/05.12.2023, întocmit de către Compartimentul Financiar-Contabil și Achiziții Publice din cadrul aparatului de specialitate al primarului comunei Alexandru Odobescu, privind aprobarea scoaterii creanțelor debitorilor persoane fizice declarați in stare de insolvabilitate din evidenta curenta si trecerea lor într-o evidență separată;

- Prevederilor art. 1 alin. (2), art. 2, art. 4 lit. b) și art. 7 din Legea Nr. 52/2003 privind transparența decizională în administrația publică, republicată;

În temeiul:

- Prevederilor art. 129, alin. (1), alin. (2), lit. b), alin. (4), lit. a), alin. (14), art. 139, alin. (3),lit. a) şi lit. g), art. 196, alin. (1), lit. a), art. 197, din O.U.G. Nr. 57/2019 privind Codul administrativ, cu modificările și completările ulterioare.

**H O T A R A S T E:**

**Art. 1** Se ia act de starea de insolvabilitate a persoanelor fizice și se aprobă scoaterea creanțelor debitorilor persoane fizice declarați în stare de insolvabilitate, din evidența curentă a Primăriei comunei Alexandru Odobescu și trecerea lor într-o evidență separată, conform prevederilor art. 265 din Legea Nr. 207/2015 privind Codul de Procedură Fiscală, cu modificările și completările ulterioare, conform **Anexei Nr. 1**, care face parte integrantă din prezenta hotărâre.

**(2)** Se aprobă **Anexa nr. 1** la prezenta hotărâre, cuprinzând un număr de 3 de debitori persoane fizice propuși pentru a fi declarați în stare de insolvabilitate, totalizând suma de **18.730**  lei și întocmită ca urmare a verificărilor efectuate de către Compartimentul Financiar-Contabil ( Impozite si Taxe).

**Art. 2** Compartimentul Finaciar-Contabil (Impozite si taxe) din cadrul aparatului de specialitate al primarului comunei Alexandru Odobescu, județul Călărași, va duce la îndeplinire prezenta hotărâre.

**Art. 3** Prezenta hotărâre se comunică în termenul prevăzut de lege, prin grija secretarului general: Instituției Prefectului - Județul Călărași, Compartimentele contabilitate, impozite și taxe locale, Primarului Comunei Alexandru Odobescu si se va aduce la cunoștință publică prin publicare pe pagina de internet a comunei.

Președintele de ședință, Contrasemnează,

Popa Mitica Secretarul comunei Alexandru Odobescu

Ilie Doinita

Nr. 87

Adoptată la comuna Alexandru Odobescu

Astăzi: 28.12.2023

Adoptată cu 9 voturi pentru , împotrivă **nu**, abțineri **nu**